Хуан Рамон Хименес
Топола

Превод от испански: Александър Муратов, Атанас Далчев, 1978

chitanka.info

Там горе пее птица,

тук доле пей водата.

(Там горе и тук доле

излива се душата.)

И между два напева

една колона бяла!

Звездици, листи, птица;

вода, клонаци, корен.

И между две въздишки

една колона бяла.

(Прекрасен ствол, делиш ти

душата от душата!)

Люлей напев звездата,

струята — клона свиден.

(Там горе и тук доле

потрепва ми душата.)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.